इस सिलसिले च इक दस्ती चिट्‌ठी महाशा होरें धर्माथ ट्रस्ट दे मोह्‌मत पं. संतराम होरें गी बी दित्ती जेदे च हरिजनें दे मंदरें च प्रवेश बारै नवेदन कीता गेदा हा। पर मोह्‌मत साह्‌ब नै इस मांग गी भलेआं ठुकराई दित्ता। खीर च महाशा होरें आर्य-समाज पुरानी मंडी, जम्मू दे प्रधान लाला दयालचंद ते सैक्टरी नरसिंह दयाल होरें गी दरगास्त दित्ती जे जेकर हरिजने गी मंदरें च जानें दी खु’ल्ल नेई दित्ती गेई तां ओ मुसलमान बनी जाङन। आर्य-समाज दे नेताएं महाराजा हरिसिंह होरें गी इस सरबंधै च इक नवेदन पत्तर पेश कीता। ठाकर करतार सिंह होरें गी इस सरबंधै च इक नवेदन पत्तर पेश कीता। ठाकर करतारसिंह होरें महाशा नाह्‌र सिंह होरें गी तार भेजी जे ओ अट्‌ठ दिन होर बलगी जान उंदे सारे मतालबें गी कौसल च भेजी दित्ता गेदा ऐ। अट्‌ठ दिनें परैत्त नां सिर्फ ओ चादां मतालबे बलके हरिजने दी भलाई-बेह्‌तरी सरबंधी होर बी केई मद्दें नै मन्जूरी देई दित्ती ही।